נדב דוידוביץ'

נדב דוידוביץ (נולד ב-5 ביולי 1969) הוא פרופסור ורופא ישראלי, מומחה בבריאות הציבור, בעל תואר שלישי בניהול מערכות בריאות. מכהן כמנהל בית הספר לבריאות הציבור באוניברסיטת בן-גוריון בנגב.

== ביוגרפיה ==
נולד בחיפה. בילדותו גדל בפרארה, איטליה ולאחר מכן בתל אביב. בוגר של הישיבה העירונית בתל אביב והקונסרבטוריון הישראלי למוזיקה על שם תד ולין אריקסון. למד שנה בישיבת הסדר שעלבים, ואז עבר למסלול של עתודה רפואית. בין השנים 1988–1995 למד בבית הספר לרפואה על שם סאקלר באוניברסיטת תל אביב<ref name=":0"></ref>. את הסטאז' עשה במרכז הרפואי אסף הרופא-שמיר. במקביל ללימודי הרפואה השלים גם תואר בפילוסופיה בהצטיינות ותואר שלישי בהיסטוריה וסוציולוגיה של הבריאות<ref name=":0" />. עבודת הדוקטורט שלו עסקה ביחס של הרפואה להומאופתיה והתפיסה שלה לאורך ההיסטוריה<ref name=":0" />. מלבד אלה, הוא מוסמך אוניברסיטת בן-גוריון בבריאות הציבור. לאחר לימודי העתודה, שירת בצבא כרופא צבאי בתור רופא גדודי, חטיבתי ובענף בריאות הציבור בצה"ל, שם התמחה באפידימיולוגיה ובריאות הציבור. הוא סגן אלוף במילואים.

דוידוביץ' מכהן כפרופסור מן המניין באוניברסיטת בן-גוריון, היה יו"ר המרכז לחקר מדיניות בריאות בנגב וראש המחלקה לניהול מערכות בריאות ומכהן כראש בית הספר לבריאות הציבור בפקולטה למדעי הבריאות. במסגרת מלגת פולברייט (Fulbright) כיהן כפרופ' אורח בבית הספר לבריאות הציבור באוניברסיטת קולומביה, וכפרופ' אורח בבית הספר לבריאות הציבור של אוניברסיטת אילינוי, שיקגו<ref name=":0" />. בשנים 2013–2019, כיהן כיו"ר איגוד רופאי בריאות הציבור<ref name=":1"></ref><ref name=":0" />. כיום יו"ר פורום בריאות הציבור של ההסתדרות הרפואית. משמש כסוקר מאמרים עבור עיתונים מדעיים מכובדים, ביניהם SCIENCE, LANCET ו-NEW ENGLAND JOURNAL OF MEDICINE.

דוידוביץ' חבר בארגונים הבאים:
* איגוד רופאי בריאות הציבור בישראל.
* הנציג הישראלי הרשמי בוועד המנהל של האיגוד האירופי לבריאות הציבור.
* חבר בכח המשימה של COVID-19 של האיגוד האירופי של בתי הספר לבריאות הציבור.
* חבר בוועד הלאומי של בריאות הציבור.
* החברה הישראלית להיסטוריה ופילוסופיה של המדע (שימש כנשיא בין השנים 2010–2018).
* חבר ועדת ההיגוי הלאומית לקידום בריאות במשרד הבריאות.
* חבר הוועדה הציבורית להרחבת סל הבריאות לשנת 2023.
* חבר מועצת הבריאות של משרד הבריאות<ref></ref>.
* חבר וועדת העשור לצמצום אי השוויון בבריאות<ref></ref>.
* חוקר ראשי וראש התוכנית למדיניות בריאות במרכז טאוב<ref name=":1" />.

באוקטובר 2022 הוענק לו פרס על מצוינות במחקר מטעם איגוד בתי הספר לבריאות הציבור באירופה (ASPHER)<ref></ref> על עבודתו בתחום אי השוויון וצמצום הפערים בבריאות.

דוידוביץ' נשוי לפרופ' מיכל אלברשטין, ולהם שלושה ילדים.

== תחומי מחקר והתבטאויות בתקשורת ==
מחקריו של פרופ' דוידוביץ' בשני העשורים הראשונים של המאה עוסקים באי־שוויון בבריאות ובהשפעת המצב הכלכלי חברתי על הבריאות. ב-2015 פרסם יחד עם חבריו, מאמר המציג גישה 'רפובליקנית שוויונית רדיקלית' לפתרון בעיית אי השוויון שבכח ובמשאבים, בעיה שהיא הפרה של הזכות לבריאות, כדוגמת מדיניות המים ביישובים הלא מוכרים.<ref></ref>

בראיון ב-2017 התבטא דוידוביץ' נגד תעשיית הטבק, שלדבריו רוצה למכר ילדים למוצריה ומפעילה לחצים רבים ומתוחכמים באמצעות לובינג.

בנובמבר 2021 תמך דוידוביץ' בחיסון ילדים מגיל 5 ומעלה בחיסון ה-mRNA נגד קוביד-19, שלדבריו "מגן עלינו כחברה".<ref></ref>

==קישורים חיצוניים==

== הערות שוליים ==

קטגוריה:סגל אוניברסיטת בן-גוריון בנגב: מדעי הבריאות
קטגוריה:בוגרי הישיבה התיכונית בר-אילן (תל אביב)
קטגוריה:בוגרי הקונסרבטוריון הישראלי למוזיקה תל אביב
קטגוריה:בעלי תואר דוקטור מאוניברסיטת תל אביב
קטגוריה:בעלי תואר דוקטור לרפואה מאוניברסיטת תל אביב
קטגוריה:בוגרי העתודה האקדמית
קטגוריה:רופאים צבאיים ישראלים
קטגוריה:סגני-אלופים בצה"ל
קטגוריה:ישראלים שנולדו ב-1969